'ಏಕ​ದಿನ ಕ್ರಿಕೆಟ್‌ ಬೋರ್‌ ಹೊಡಿಸುತ್ತಿದೆ': ಒನ್‌ಡೇ ಕ್ರಿಕೆಟ್‌ ಬದಲಾವಣೆಗೆ ಸಚಿನ್ ತೆಂಡುಲ್ಕರ್ ಮಹತ್ವದ ಸಲಹೆ ಏಕದಿನ ಕ್ರಿಕೆಟ್‌ನಲ್ಲಿ ಮಹತ್ವದ ಬದಲಾವಣೆಗೆ ಸಚಿನ್ ತೆಂಡುಲ್ಕರ್ ಸಲಹೆಏಕದಿನ ಕ್ರಿಕೆಟ್‌ ಬೋರಿಂಗ್ ಆಗುತ್ತಿದೆ ಎಂದ ಸಚಿನ್ ತೆಂಡುಲ್ಕರ್ಟೆಸ್ಟ್‌ ರೀತಿ ತಲಾ 25 ಓವ​ರ್‌​ಗಳ 2 ಇನ್ನಿಂಗ್‌್ಸ ರೂಪ​ದಲ್ಲಿ ಆಡಿ​ಸ​ಬೇಕು ನವ​ದೆ​ಹ​ಲಿ(ಮಾ.18): ಏಕ​ದಿನ ಪಂದ್ಯ​ವನ್ನು ತಲಾ 40 ಓವ​ರ್‌ಗೆ ಇಳಿ​ಸ​ಬೇ​ಕೆಂಬ ರವಿ ಶಾಸ್ತ್ರಿ ಹೇಳಿಕೆ ಬೆನ್ನಲ್ಲೇ ಸಚಿನ್‌ ತೆಂಡು​ಲ್ಕರ್‌ ಕೂಡಾ ಏಕ​ದಿನ ಕ್ರಿಕೆಟ್‌ ನೋಡಲು ಬೋರ್‌ ಆಗುತ್ತಿದೆ ಎಂದಿದ್ದು, ಮನೋ​ರಂಜ​ನೆ​ಗಾಗಿ ಏಕ​ದಿನ ಮಾದ​ರಿ​ಯಲ್ಲಿ ಕೆಲ ಬದ​ಲಾ​ವಣೆ ಅಗ​ತ್ಯ​ವಿದೆ ಎಂದು ಅಭಿಪ್ರಾಯಿಸಿದ್ದಾರೆ. ಈ ಬಗ್ಗೆ ಸಂದ​ರ್ಶ​ನ​ವೊಂದ​ರಲ್ಲಿ ಮಾತ​ನಾ​ಡಿರುವ ಅವರು, ‘ಈ​ಗಿನ ಪಂದ್ಯ​ಗಳ ಫಲಿ​ತಾಂಶ ಮೊದಲೇ ಊಹಿ​ಸ​ಬ​ಹುದು. ಅದ​ರಲ್ಲೂ 15ರಿಂದ 40 ಓವ​ರ್‌​ವ​ರೆ​ಗಿನ ಅವಧಿ ಬೋರಿಂಗ್‌ ಆಗು​ತ್ತಿದೆ. ಇದಕ್ಕೆ ಪ್ರತಿ ಇನ್ನಿಂಗ್‌್ಸ​ನಲ್ಲಿ 2 ಹೊಸ ಬಾಲ್‌ ಬಳಕೆ ಕೂಡಾ ಕಾರ​ಣ​ವಾ​ಗು​ತ್ತಿದೆ’ ಎಂದಿ​ದ್ದಾರೆ. ಅಲ್ಲದೇ, ಏಕ​ದಿನ ಮಾದ​ರಿ​ಯನ್ನು ಟೆಸ್ಟ್‌ ರೀತಿ ತಲಾ 25 ಓವ​ರ್‌​ಗಳ 2 ಇನ್ನಿಂಗ್‌್ಸ ರೂಪ​ದಲ್ಲಿ ಆಡಿ​ಸ​ಬೇಕು ಎಂದು ಸಲಹೆ ನೀಡಿ​ದ್ದಾರೆ. ಭಾರತ ಕ್ರಿಕೆಟ್‌ ತಂಡವು ಸದ್ಯ ತವರಿನಲ್ಲಿ ಆಸ್ಟ್ರೇಲಿಯಾ ಎದುರು ಮೂರು ಪಂದ್ಯಗಳ ಏಕದಿನ ಸರಣಿಯಲ್ಲಿ ಪಾಲ್ಗೊಂಡಿದ್ದು, ಮೊದಲ ಪಂದ್ಯದಲ್ಲಿ 5 ವಿಕೆಟ್‌ ಜಯ ಸಾಧಿಸುವ ಮೂಲಕ ಸರಣಿಯಲ್ಲಿ ಶುಭಾರಂಭ ಮಾಡಿದೆ. ಮುಂಬರುವ ಅಕ್ಟೋಬರ್-ನವೆಂಬರ್‌ನಲ್ಲಿ ಭಾರತದಲ್ಲಿಯೇ ಐಸಿಸಿ ಏಕದಿನ ವಿಶ್ವಕಪ್ ಟೂರ್ನಿ ನಡೆಯಲಿದ್ದು, ಆ ಮಹತ್ವದ ಸರಣಿಗೆ ಪೂರ್ವಭಾವಿ ಸಿದ್ದತೆಯ ರೂಪದಲ್ಲಿ ಈ ಸರಣಿಯನ್ನು ಟೀಂ ಇಂಡಿಯಾ ಬಳಸಿಕೊಳ್ಳುತ್ತಿದೆ. 16ನೇ ಆವೃತ್ತಿಯ ಇಂಡಿಯನ್ ಪ್ರೀಮಿಯರ್ ಲೀಗ್ ಟೂರ್ನಿಗೂ ಮುನ್ನ ಟೀಂ ಇಂಡಿಯಾ ಆಡಲಿರುವ ಕೊನೆಯ ಅಂತಾರಾಷ್ಟ್ರೀಯ ಸರಣಿ ಇದಾಗಿದೆ. 16ನೇ ಆವೃತ್ತಿಯ ಐಪಿಎಲ್ ಟೂರ್ನಿಯು ಮಾರ್ಚ್‌ 31ರಿಂದ ಆರಂಭವಾಗಲಿದ್ದು, ಉದ್ಘಾಟನಾ ಪಂದ್ಯದಲ್ಲಿ ಹಾಲಿ ಚಾಂಪಿಯನ್ ಗುಜರಾತ್ ಟೈಟಾನ್ಸ್ ಹಾಗೂ ಚೆನ್ನೈ ಸೂಪರ್ ಕಿಂಗ್ಸ್‌ ತಂಡಗಳು ಸೆಣಸಾಡಲಿವೆ. ಇಂಗ್ಲೆಂಡ್‌ನ ಕೌಂಟಿ ಕೆಂಟ್‌ ತಂಡ​ಕ್ಕೆ ಆರ್ಶದೀಪ್ ಸಿಂಗ್ ಕೆಂಟ್‌: ಭಾರ​ತದ ಯುವ ವೇಗಿ ಆರ್ಶದೀಪ್ ಸಿಂಗ್‌ ಇಂಗ್ಲೆಂಡ್‌ ಕೌಂಟಿ ಚಾಂಪಿ​ಯ​ನ್‌​ಶಿ​ಪ್‌ನ ಕೆಂಟ್‌ ತಂಡ ಸೇರ್ಪ​ಡೆ​ಗೊಂಡಿದ್ದು, ಅವರು ಜೂನ್‌-ಜುಲೈ​ನಲ್ಲಿ 5 ಪ್ರಥಮ ದರ್ಜೆ ಪಂದ್ಯ​ಗ​ಳ​ನ್ನಾ​ಡ​ಲಿ​ದ್ದಾರೆ. ಪ್ರಥಮ ದರ್ಜೆ ಕ್ರಿಕೆ​ಟ್‌​ನಲ್ಲಿ ತಮ್ಮ ಕೌಶಲ್ಯ ಅಭಿ​ವೃ​ದ್ಧಿ​ಪ​ಡಿ​ಸಿಕೊಳ್ಳಲು ಕೌಂಟಿ ಕ್ರಿಕೆಟ್‌ ಆಡುವಂತೆ ಭಾರತ ತಂಡದ ಪ್ರಧಾನ ಕೋಚ್‌ ರಾಹುಲ್‌ ದ್ರಾವಿಡ್‌ ನೀಡಿದ ಸಲ​ಹೆ​ ಮೇರೆಗೆ ಆರ್ಶದೀಪ್ ಸಿಂಗ್ ಕೆಂಟ್‌ ತಂಡದೊಂದಿಗೆ ಒಪ್ಪಂದ ಮಾಡಿಕೊಂಡಿದ್ದಾರೆ. ಟೀಂ ಇಂಡಿಯಾ ಹೆಡ್ ಕೋಚ್ ರಾಹುಲ್ ದ್ರಾವಿಡ್‌ ಕೂಡ ಕೌಂಟಿ ಕ್ರಿಕೆಟ್‌ನಲ್ಲಿ ಕೆಂಟ್‌ ತಂಡದ ಪರ ಆಡಿದ್ದರು. 2ನೇ ಟೆಸ್ಟ್‌: ಕಿವೀಸ್‌ ಮೊದಲ ದಿನ 155/2 ವೆಲ್ಲಿಂಗ್ಟ​ನ್‌: ಶ್ರೀಲಂಕಾ ವಿರುದ್ಧ 2ನೇ ಟೆಸ್ಟ್‌ ಪಂದ್ಯ​ದಲ್ಲಿ ಆತಿ​ಥೇಯ ನ್ಯೂಜಿ​ಲೆಂಡ್‌ ಮೊದಲ ದಿನ 2 ವಿಕೆ​ಟ್‌ಗೆ 155 ರನ್‌ ಕಲೆ​ಹಾ​ಕಿದೆ. ಮೊದಲ ಪಂದ್ಯ​ದಂತೆಯೇ ಈ ಪಂದ್ಯಕ್ಕೂ ಮಂದ ಬೆಳಕು ಅಡ್ಡಿ​ಯಾ​ಗಿದ್ದು, ಮೊದಲ ದಿನ ಕೇವಲ 48 ಓವರ್‌ ಆಟ ನಡೆ​ಯಿತು. ಟಾಮ್‌ ಲೇಥಮ್‌ 21ಕ್ಕೆ ವಿಕೆಟ್‌ ಒಪ್ಪಿ​ಸಿ​ದರೂ, ಡೆವೊನ್‌ ಕಾನ್‌ವೇ 78 ರನ್‌ ಸಿಡಿಸಿ ತಂಡಕ್ಕೆ ಆಸ​ರೆ​ಯಾ​ದರು. ಕೇನ್‌ ವಿಲಿ​ಯ​ಮ್ಸ​ನ್‌(26), ಹೆನ್ರಿ ನಿಕೋ​ಲ್ಸ್‌​(18) 2ನೇ ದಿನಕ್ಕೆ ಕ್ರೀಸ್‌ ಕಾಯ್ದು​ಕೊಂಡಿ​ದ್ದಾರೆ. ಆಸ್ಟ್ರೇಲಿಯಾ ವಿರುದ್ಧ ರಾಹುಲ್ -ಜಡೇಜಾ ಹೋರಾಟ, ಏಕದಿನದಲ್ಲಿ ಶುಭಾರಂಭ ಮಾಡಿದ ಭಾರತ! ಆಗ​ಸ್ಟಲ್ಲಿ ಐರ್ಲೆಂಡ್‌​ನ​ಲ್ಲಿ ಭಾರ​ತಕ್ಕೆ 3 ಟಿ20 ಪಂದ್ಯ ಡಬ್ಲಿ​ನ್‌: ಭಾರ​ತ ತಂಡ ಮುಂಬ​ರುವ ಆಗ​ಸ್ಟ್‌​ನಲ್ಲಿ ಐರ್ಲೆಂಡ್‌ ಪ್ರವಾಸ ಕೈಗೊ​ಳ್ಳ​ಲಿದ್ದು, 3 ಟಿ20 ಪಂದ್ಯ​ಗ​ಳ​ನ್ನಾ​ಲಿದೆ ಎಂದು ಕ್ರಿಕೆಟ್‌ ಐರ್ಲೆಂಡ್‌ ಶುಕ್ರ​ವಾರ ಪ್ರಕ​ಟಿ​ಸಿದೆ. ಕಳೆದ ವರ್ಷ ಕೂಡಾ ಐರ್ಲೆಂಡ್‌​ನಲ್ಲಿ ಭಾರತ 2 ಟಿ20 ಪಂದ್ಯ​ಗ​ಳ​ನ್ನಾ​ಡಿತ್ತು. ಹಾರ್ದಿಕ್‌ ಪಾಂಡ್ಯ ತಂಡ​ವನ್ನು ಮುನ್ನ​ಡೆ​ಸಿ​ದ್ದರು. ಆದರೆ ಈ ಬಾರಿ ಅಕ್ಟೋ​ಬರ್‌-ನವೆಂಬ​ರ್‌​ನಲ್ಲಿ ಐಸಿಸಿ ಏಕ​ದಿನ ವಿಶ್ವ​ಕಪ್‌ ನಡೆ​ಯ​ಲಿ​ರುವ ಹಿನ್ನೆ​ಲೆಯಲ್ಲಿ ಬಿಸಿ​ಸಿಐ ಹಾರ್ದಿಕ್‌ ಸೇರಿ​ದಂತೆ ಪ್ರಮುಖ ಆಟ​ಗಾ​ರ​ರನ್ನು ಐರ್ಲೆಂಡ್‌ ಸರ​ಣಿ​ಯಲ್ಲಿ ಆಡಿ​ಸುವ ಸಾಧ್ಯತೆ ಕಡಿಮೆ. ವಿಶ್ವ​ಕ​ಪ್‌​ನಲ್ಲಿ ಆಡದ ಆಟ​ಗಾ​ರ​ರನ್ನು ಐರ್ಲೆಂಡ್‌ಗೆ ಕಳು​ಹಿ​ಸ​ಬ​ಹುದು ಎನ್ನಲಾಗುತ್ತಿದೆ.